Mens sana in corpore sano | die lewe na 40
December 20, 2017 / Andorize
“In a sound body rests a sound mind.”
So sê die wyses, en dis sooooo waar. Ek staan elke oggend half vyf op om vyfuur te gaan oefen. Elke aand voor slapenstyd spandeer ek tyd om my program vir die volgende dag uit te werk. Ek lééf daarvoor!
My voorkoms is vir my belangrik en hoe ouer mens word hoe moeiliker word dit om in “shape” te bly. Die lewe na 40 is nie vir sissies nie! Daarom glo ek dat ‘n mens se liggaam op een of ander wonderbaarlike wyse aan jou siel en verstand gekoppel is. As jy na jou liggaam kyk, is jou verstand ook helder en gesond.
Ek besef dit gaan lank vat om my doelwit te bereik, maar dit maak nie saak nie. Ek het nie ‘n wenstreep wat ek najaag nie, ek het ‘n leefstyl om te handhaaf.
Ons is gevoelsmense en ons kan nie goed doen as ons nie goed voel nie. Om tyd te maak vir jouself weg van die werk en weg van die gejaagdheid en weg van jou daaglikse roetine om op jouself te fokus is nie selfsugtig en selfgesentreerd nie. Dis absoluut essensieël, glo ek, en nooit ‘n mors van tyd en energie nie. Nooit! As my dag nie begin met fisiese oefeninge nie, kan ek maar weet ek gaan beneuk wees en minder produktief, minder kreatief en minder dinamies. Moenie my vra hoekom nie, dit is net so.
Elke mens het sy eie aktiwiteite en goedvoel resep, maak nie saak wat nie. Jy werk daarvoor. Verander jou leefstyl daarvoor. Jou eetgewoontes. Jy sweet daarvoor. Baie trane en sweet! Maar DIT IS DIE MOEITE WERD.
Ja, daar sal altyd mense wees wat gaan opmerkings maak. Mense by die werk het al vir my gesê ek is mal om so vroeg op te staan en dit om te gaan gim. “Vir wat?” vra hulle en kyk jou op en af asof jy van ‘n ander planeet af kom. Weet jy skat, ek mag mal wees, maar ek pluk die vrugte. En as ek die storie so kyk dan lyk dit of jy ook kan doen met ‘n bietjie oefen!
Ek gaan gim toe want vir my is dit ‘n ontsnapping van ‘n besige roetine. Dis my “sanity” waar ek werk om nie net fisies sterk te word nie, maar ook geestelik en verstandelik.
Soos die NIKE advertensie sê: Just do it!
Oor die lewe...., oor gesondheid
Gesonde liggaam, Gesonde verstand, Gim, oefen
← Vergewe jouself